Megvan az időpont a japán császárcserére
Annyit elárulunk, hogy nem jövőre mond le a most 85 éves Akihito császár.
2019. április 30-án mond le a trónról a japán császár – jelentette be pénteken Tokióban Abe Sindzó miniszterelnök, miután találkozott az uralkodóval.

Akihito császár már több mint 85 éves lesz, és sajtóértesülések szerint már korábban jelezte, hogy “nyomasztják az uralkodással járó kötelezettségek”. Hivatalban lévő császár lemondására két évszázada nem volt példa Japánban.

Akihitót idősebb fia, Naruhito herceg követi a trónon. Ő a következő napon, 2019. május 1-én veszi át a jobbára ceremoniális hatalmat. A dátumról a császári ház tanácsa döntött, amiben politikusok, jogászok és családtagok kapnak helyet.

A lemondás lehetőségéről külön törvényt fogadtak el a nyáron a parlament két házában. Akihito 1989 januárjában lépett trónra.

(MTI; Kiemelt kép: AFP PHOTO / TORU YAMANAKA)
japán